**Liste over rederier i Kristiansand** er en liste over rederier som har eller har hatt forretningskontor i Kristiansand. Listen er basert på informasjon på nettstedet Skipet   og Sjøhistorie.no

Listen er ført alfabetisk og er ikke komplett. For enkelte av virksomhetene er det tatt med noe informasjon i kortform. Enkelte av virksomhetene har egne mer utfyllende wikipediaartikler. Disse er lenket.
  

  

  

**\*Herlof Andersens Rederi AS**  

Startet av skipsfører Herlof Johan Andersen (1876–1969) i 1929 med DS «Listo».

**\*Jørgen Bang**  

Startet av Jørgen Bang (1897–1974) i 1935 i AS Athene. Avviklet 1978.

**\*Ingvald Bjørneboes Rederi AS**  

Se egen artikkel

**\*Oluf J.O. Borgen**

**\*C.L. Endresen**

**\*Flekkerøyferga AS**

**\*Johan Gerrard**  

I 1935 fikk han organisert kjøp av DS «Songdal» i Skibsaksjeselskapet Songdal. Tankskip fra 1946 i trampfart. Flåten solgt i 1986.

**\*Gerrard Shipping Co. AS**  

Startet i 1986 av Johan N. Gerrard. Solgt til Ugland Brothers i London i mars 1992.

**\*Erling Hansens Rederi AS**  

Kjøpte DS «Linea» gjennom SkibsAS Linea i 1933. Rederiselskapet startet i mars 1940. Tank, kjøleskip og stortramp. HE Hanssen-Tangens rederi ved Yngvar Hansen-Tangen overtok driften i 1973.

**\*Mathias Hansen**  

Mathias Hansen (1843–1926) disponerte barken «Oxø» fra 1878 og var hovedreder for 25 tre- og jernseilskip frem til 1921. William Dahl-Hansen, hans sønn, etablerte hovedselskapene AS Fido i 1915 og AS Vigør i 1917. Siste skip solgt i 1953.

**\*H.E. Hansen-Tangen**  

Skipsfører Hans Hansen (1827-) ble tidlig parthaver. Hovedreder for briggen «Mai» fra 1864. Sønnen, Elenius Hansen (1866–1957) ble hovedreder fra 1896. Første dampskip kjøpt i 1903, DS «Agerøen». Siste seilskip tapt i 1914. Uten virksomhet etter 1. verdenskrig, men startet ny virksomhet fra 1927. Tredje generasjon, Yngvar Hansen-Tangen, med fra 1930, partner fra 1936.

**\*Thv B. Heistein & Sønner AS**  

Thorvald B Olsen (1853–1913), senere Heistein kjøpte i 1890 DS «Kitty» som byens første lastedampskip. Drevet videre av sønnene Torgeir Heistein (1887–1963) og Kristen Heisten (1889–1978). I juni 1919 ble firma A.I. Langfeldt & Co med A.I. Langfeldt og Torgeir Heisten som innehavere valgt til disponenter.

**\*Kristen Heisten**  

Stiftet Skibs-AS Hei med DS «Veslehei» i 1936. Det ble solgt videre etter to år.

**\*Holmen & Vaboen**  

Skibs AS Vaholm ble stiftet i november 1947 av Torkel Holmen (1913–1988) og Olaf Vaboen (1910–2002). MT «Oakland», «Oaktank» og DT «Oakley». Selskapet delt i 1957 i Holmens Rederi AS og Vaboens Rederi AS. Rederiet oppløst 1959.

**\*Holmens Rederi AS**  

Etablert 1957. Drev kjøleskipet MS «Helena». Avviklet i 1966.

**\*Haanes Rederi AS**

**\*T. Isaksen**  

Skipsfører Tønnes Isaksen (1875–1955) startet AS Songvaar i 1926 med DS «Spes». Siste skip solgt i 1951.

**\*Lars Jørgensen**  

Disponent for Christianssands Shipping Co Ltd. og Henschiens Rederi AS 1919. Kjøpte DS «Fagersand». Solgte skipene og flyttet til Svelvik i 1920.

**\*Kr. Knudsen**  

Etablerte meglerforretning og rederi i Kristiansand 1904. Seil- og dampskip eid av egne selskaper. Disponent i Skjelbreds Rederi AS etter svigerfarens død i 1939.

**\*Oluf Skjelbred Knudsen**  

Se egen artikkel

**\*Thv. Schølberg Knudsen**  

Skipsfører Thorvald Schjølberg-Knudsen (1906–1968) overtok MT «Bertin» i 1946. Virksomheten overtatt av Johan Gerrard i 1951 og avviklet.

**\*Kristiansands Dampskipsselskab**  

Se egen artikkel

**\*A.I. Langfeldt & Co**  

Skipsfører Arne Ingvard Langfeldt (1885–1933) etablerte selskapet i 1919. Ved Langfeldts død ovetok Jørgen Bang som disponent og i 1936 Jan Langfeldt (1914–1992). Egil Langfeldt (1924–1999) ble medinnehaver i 1949. Startet trampskip på 1930-tallet og det første tankskip i 1946. Spesialtank og gass rundt 1970. Tredje generasjon, Even Langfeldt var reder. I en konsolideringsfase fra 1984 ble driften overført til Langfeldt-Skaugen Management AS i Oslo og skipene flagget ut. Selskapene fusjonert inn i det I.M. Skaugen-kontrollerte AS Laboremus og operasjonen samlet i Norwegian Gas Carriers i 1987.

**\*Martin Mosvold**

**\*Mosvolds Rederi AS**

**\*Mosvold Shipping Co. AS**

**\*H. Natvig**

**\*Rudolf Kure Olsen**

**\*K.M. Pedersen**  

Kristen Martinus Pedersen (1880–1971) overtok disponeringen av AS Vesterhav fra Heistein i 1919. Rederiet ble avviklet i 1925. Vesterhav med DS «Asborg» ble overtatt av Boe & Pedersen i Oslo og selskapet flyttet dit.

**\*Pedersen & Berge**  

Sofus R. Berge (1898–1962) og Arthur Pedersen (1909–1993) stiftet Skibs-AS Arpeco i oktober 1949. Rederiet eide to dampskip i nordsjøfart. Avviklet i 1964.

**\*Bendt Rasmussen**  

Skipsfører Bendt Rasmussen (1894–1966) var bror av Einar Rasmussen Han startet Skips-AS Excelsior i 1946 som fikk kjøpt Park-tanker «Benoil». Rederiet ble bygd opp med eldre tankskip, og i årene 1956-65 også på andrehånds kjøleskip. Sønnen Bendt Reinhardt Rasmussen (født 1926) overtok ledelsen var farens død. (Redningsskøyta RS 155 «Bendt R. Rasmussen» er oppkalt etter ham.) Tankskipene ble solgt i 1974/1975 og rederiet ble deretter sentralt i Viking Supply Ships.

**\*Einar Rasmussen & Co.**  

Se egen artikkel

**\*F. Reinhardt & Co.**

**\*Oswald Rosenvold**

**\*Dampskipsselskapet Rutland**

**\*O.A.T. Skjelbred**  

Se egen artikkel

**\*Skibs-AS Storesand**  

Etablert i 1928 av skipsfører Peder Ausland (1874–1946). Drev godsrutefart mellom Oslo og Sørlandet. Disponeringen overtatt av Herlof Andersen i 1946 og fra 1963 av Yngvar Nielsen. Rutefarten ble avviklet rundt 1960 og rederidriften i 1965.

**\*M. Chr. Stray**  

Skipsfører Marcus Christian Stray (1881–1938) startet i november 1927 AS Anatina. To år senere ble det kjøpt to dampskip. Siden satsing på tørrlastskip. Etter Strays død i 1938 overtok svigersønnen Thorvald Johan Kraft (1902–1970) som disponent. Siste skip ble solgt i 1973.

**\*Torsøes Rederi AS**  

Birger Torsøe (1908–1988) startet rederiet i 1946 med kjøp av DS «Betty».

**\*Vaboens Rederi AS**  

Olaf Vaboen (1910–2002) startet Vaboens Rederi AS i 1957. Kjøpte kjøleskipet «Herborg» i 1958, og de følgende år ble flåten utvidet med secondhand-skip. Nybygget «Hervang» levert i 1977 ble rammet av shipping-krisen og førte til at rederiet måtte avvikles.

Referanser
----------

1. ↑  Rederier i Kristiansand
2. ↑  Rederimerker
3. ↑  Rederier i Kristiansand[*død lenke*]